**Zâmbind de-o amintire**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se-nchide-n mine-un univers

Cu ale sale valuri

Si-n jocul lor mă răscolesc

Trecute idealuri.

Aprinse-n timpuri de-altadat'

Speranțe și iluzii,

Trăiesc acum ce mi-a fost dat:

Tristețe și confuzii.

Intr-un ungher ascuns în mine

Inchise-adânc în suflet,

Mai simt scântei diamantine

Ale tristului meu zâmbet,

Ce parc-ar vrea să răbufnească

In jocuri de iubire,

Dar mă trezesc la o fereastră

Zâmbind de-o amintire.

Căprar Florin